Los ditos cataros yeran un movimiento relichioso-cultural, propulsor d'un nuevo orden social a partir de lo desembolique individual. Dende los suyos alazetz yeran en contra de la Ilesia Catolica, a las suyas formas autoritarias y represivas d'allora, que negaba la posibilidat a los hombres d'alcanzar un estato de desembolique espiritual fuera de las institucions catolicas y sin de la guía d'un representant de la ilesia. La iglesia catara estió uno de los numerosos movimientos socials que preboron de crebar con esta hechemonía eclesiastica y instaurar un nuevo orden, por lo que estió perseguita. Ya por lo sieglo XII, este movimiento prenió fuerza y empecipió a ganar muitos devotos, la Ilesia Catolica, doncas, prebó d'acotolar-lo, car los veyeban como rivals de muita periglosidat.